 Sidoo kale Rasuulku SCW diray koox ilaalo ah oo uu madax u ahaa nin Ansaar ah oo la oran jirey Cabdullaahi binu Xudaafa wuxuuna Rasuulku SCW kooxdaan amray in ay ninkaas uu madaxda uga dhigay ay maqlaan, markii meel la marayo ayuu u carooday markaasuu ku yiri ii keena qoryo, wey keeneen, wuxuu yiri dab shida, way shideen, markaasuu ku yiri saw idinma amrin Rasuulku SCW in aad i maqashaan oo i adeecdaan, waxay dheheen haa, wuxu yiri gala dabka, waxay dheheen waxaan Rasuulka SCW ugu soo cararnayba waa naar ka carar, ka dib wuu iska caro baabay dabkiina waa la iska damiyey, dabadeed markii Rasuulka SCW loo yimid ayey arrintii u sheegeen markaas yiri hadday gali lahaayeen dabka kama aysan bexeen naarta, is adeecitaanku waa wixii wanaag ah. 